Springbokke wen Wallis na naelbyt-strydDie Springbokke het in sy eerste Wêreldbekerwedstryd ŉ naelbyt-oorwinning behaal oor Wallis. Suid-Afrika het vroeg in die wedstryd die voortou geneem met ŉ drie deur Francois Steyn. Morné Steyn het met ŉ suksesvolle doelskop en ŉ strafdoel kort hierna verseker dat die Springbokke met 10-6 voorgeloop het teen rustyd. Wallis het egter kort na rustyd teruggekap met ŉ drie van Toby Faletau. ŉ Suksesvolle doelskop en ŉ strafdoel het Wallis die voortou laat neem met 16-10. ŉ Skitterdrie deur Francois Hougaard en ŉ doelskop deur Morné Steyn het Suid-Afrika se oorwinning verseker. Die Springbokke kom op 17 September teen Fidji te staan.